নিজস্ব প্রতিবেদন: পথ দুর্ঘটনায় ২ তরতাজা যুবকের মৃত্যুর জেরে হিংসার পরদিন সকালে থমথমে চিংড়িঘাটা। বিক্ষোভের আগুন নিভলেও ক্ষোভ নেভেনি এলাকাবাসীর মনে। রবিবার সকালে চিংড়িঘাটা মোড়ে দেখা যায়, মোয়াতেন পুলিসকর্মীর সংখ্যা অন্যান্য দিনের থেকে খানিকটা বেশি। তবে শনিবারের দুর্ঘটনার জন্য বাসচালকের পাশাপাশি পথচারীদের নিয়ম ভাঙার প্রবণতাকেও দায়ী করছেন অনেকে।  রবিবার আদালতে পেশ করা হয় ঘাতক বাসের চালক লক্ষ্মণ সামন্তকে। বিধাননগর মহকুমা আদালতে পেশ করা হয়েছে সরকারি সম্পত্তি ধ্বংসের অভিযোগে গ্রেফতার দিলীপ মাইতিকেও।